Viimaste aastakümnete jooksul on meie arusaam "tervislikust töökohast" väga palju edasi arenenud. Kui algselt mõisteti selle all vaid füüsiliselt turvalist keskkonda, siis tänapäeval hõlmab see ka töötajate tervislikku eluviisi ja sotsiaalpsühholoogilisi tegureid (nt. töökorraldus). Nii mõistamegi tänapäeval töökohal tervise edendamist eelkõige kui tervist väärtustava ja tervislikke eluviise soodustava keskkonna loomist. Ja oluline on, et sellesse panustavad aktiivselt nii tööandja kui ka töötajad.